SET ปิดบวก 5 จุด รับแถลงนโยบาลรัฐฯหนุนฟันด์โฟลว์ไหลเข้าต่อ ลุ้นพรุ่งนี้ทดสอบแนวต้าน 1,737
SET ปิดบวก 5 จุด รับแถลงนโยบาลรัฐฯหนุนฟันด์โฟลว์ไหลเข้าต่อ ลุ้นพรุ่งนี้ทดสอบแนวต้าน 1,737 โดยดัชนีปิดตลาดวันนี้ ที่ระดับ 1,730.90 จุด บวก 5.46 จุด หรือ 0.32% มูลค่าการซื้อขาย 5.9 หมื่นล้านบาท
SET ปิดบวก 5 จุด รับแถลงนโยบาลรัฐฯหนุนฟันด์โฟลว์ไหลเข้าต่อ ลุ้นพรุ่งนี้ทดสอบแนวต้าน 1,737
25 ก.ค. 2562

ผู้สื่อข่าวรายงานว่า ดัชนีปิดตลาดวันนี้ ที่ระดับ 1,730.90 จุด บวก 5.46 จุด หรือ 0.32% มูลค่าการซื้อขาย 5.9 หมื่นล้านบาท
10 หุ้นดันดัชนีวันนี้

ด้านนายกรภัทร วรเชษฐ์ ผู้อำนวยการฝ่ายวิจัยและบริการการลงทุน บล.โนมูระ พัฒนสิน กล่าวว่า ตลาดหุ้นไทยวันนี้ปรับตัวขึ้นในทิศทางเดียวกับตลาดหุ้นในภูมิภาคเอเชียที่บวกกันเฉลี่ย 0.2% ตอบรับการแถลงนโยบายของรัฐบาล ทำให้เป็นภาพบวกต่อ Fund Flow โดยดูได้จากค่าประกันความเสี่ยง อายุ 5 ปี ได้ปรับตัวลงมาต่ำสุดในรอบปี ซึ่งเป็นผลจากการมองความเสี่ยงลดลงจึงเป็นบวกต่อเงินทุนไหลเข้าได้ต่อเนื่อง
ส่วนปัจจัยนอกประเทศวันนี้ให้ติดตามการประชุมธนาคารกลางยุโรป (ECB) ซึ่งคาดว่าจะส่งสัญญาณการผ่อนคลายนโยบาย โดยมีโอกาสที่จะส่งสัญญาณการปรับลดอัตราดอกเบี้ยนโยบาย ซึ่งปัจจุบันอัตราดอกเบี้ยนโยบายของ ECB อยู่ที่ -0.4% คาดว่าจะมีโอกาสปรับลดอัตราดอกเบี้ยนโยบายเป็น -0.6% ได้ในการประชุม ECB ในช่วงที่เหลือของปีนี้อีก 2 ครั้งในเดือนก.ย. และธ.ค.
ด้านแนวโน้มการลงทุนในวันพรุ่งนี้ (26 ก.ค.) คาดตลาดฯยังมีลุ้นปรับตัวขึ้นได้อยู่ แต่ยังมีปัจจัยที่จะต้องติดตามการประชุมธนาคารกลางสหรัฐ (เฟด) ในสัปดาห์หน้า และวันนี้ให้จับตาการประกาศผลประกอบการของ PTTEP และในวันพรุ่งนี้ SCC ก็จะประกาศผลประกอบการออกมาด้วย
พร้อมให้แนวรับ 1,720 จุด ส่วนแนวต้าน 1,737-1,750 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่
GPSC มูลค่าการซื้อขาย 1,807.79 ล้านบาท ปิดที่ 70.75 บาท เพิ่มขึ้น 2.00 บาท
GULF มูลค่าการซื้อขาย 1,792.73 ล้านบาท ปิดที่ 130.00 บาท เพิ่มขึ้น 3.00 บาท
PTTEP มูลค่าการซื้อขาย 1,773.05 ล้านบาท ปิดที่ 134.50 บาท ลดลง 2.00 บาท
KTC มูลค่าการซื้อขาย 1,560.17 ล้านบาท ปิดที่ 45.50 บาท เพิ่มขึ้น 3.50 บาท
CPALL มูลค่าการซื้อขาย 1,383.83 ล้านบาท ปิดที่ 87.50 บาท ราคาไม่เปลี่ยนแปลง
ตลาดหุ้นเอเชีย
